Јака повезаност англофоног дела Канаде са Уједињеним Краљевством и Комонвелтом допринело је великом учешћу Канаде у британској кампањи у Другом бурском рату, Првом и Другом светском рату, као и ратовима након овог. Канада је била једна од оснивача Уједињених нација 1945. и НАТО пакта 1949. Током Хладног рата, Канада је значајно учествовала у снагама Уједињених нација у Корејском рату. Заједно са САД-ом, Канада је основала Сјеверноамеричку команду за противваздушну одбрану против потенцијалних напада из ваздуха из Совјетског Савеза.